user: ماخذ او سرچینه:
عنوان: د شوروي اتحاد صنعتي کول
پته: https://ps.wikipedia.org/wiki/%D8%AF%20%D8%B4%D9%88%D8%B1%D9%88%D9%8A%20%D8%A7%D8%AA%D8%AD%D8%A7%D8%AF%20%D8%B5%D9%86%D8%B9%D8%AA%D9%8A%20%DA%A9%D9%88%D9%84
لاندې متن په غور سره ولولئ او په خپلو هغو کې خوندي کړئ:

assistant: د شوروي اتحاد صنعتي کول د پرمختللو پانګوالو دولتونو تر شا د اقتصادي وروسته پاتې کېدو د کمولو په موخه د شوروي د صنعتي ځواک د چټک جوړښت يو بهير و، چې د ۱۹۲۹ زکال له می مياشت څخه د ۱۹۴۱ ز کال تر جون پورې تر سره شو. د صنعتي کولو رسمي دنده له يو کرنيز دولت څخه مخکښ صنعتي دولت باندې د شوروي اتحاد بدلول وه. د ټولنې د بنسټيزې بيارغونې د درې ګونې دندې صنعتي کول، اقتصادي تمرکز او د کرنې او کلتوري اوښتون اشتراکي کول د يوې ټوليزې يا جامع برخې په توګه د سوسياليست صنعتي کولو د پيل بنسټ د ملي اقتصاد د پرمختګ لپاره د لومړني پينځه کلن پلان په واسطه کېښودل شوی و، چې له ۱۹۲۸ څخه تر ۱۹۳۲ز کال پورې يې دوام وکړ. د شوروي په وختونو کې صنعتي کول يو لوی کار شوی و. د توليد د ظرفيت او د دروند يا ثقيله صنعت د توليد د حجم څلور برابره چټکه وده له پانګوال هېوړادونو څخه د اقتصادي خپلواکۍ د ډاډمنولو او د هېواد د ساتنې وړتيا د پياوړې کولو لپاره له سترو ارزښتونو څخه وه. په دې وخت کې شوروي اتحاد له کرنيز هېواد څخه صنعتي هېواد ته د لېږد بهير پيل کړ. د هېواد پالنې د لويې جګړې پر مهال د شوروي صنعت د نازي المان پر صنعت باندې خپل غوره والی ثابت کړ. د ۱۹۸۰ ز لسيزې له وروستيو راهيسې شوروي اتحاد او روسيه کې د صنعتي کولو د بيې په اړه بحثونه تر سره شوي دي، چې د شوروي اقتصاد او ټولنې لپاره يې د هغې پايلې او اوږدمهاله پايلې هم پوښتلي دي. که څه هم له شوروي څخه د وروسته دولتونو اقتصاد تر اوسه د صنعتي بنسټ په هغه لګښت فعاليت کوي، چې په شوروي دوره کې رامنځته شوی و. د روسيې د برېښنايي کولو دولتي کميسيون وار له مخه د کورنې جګړې پر مهال د شوروي حکومت د هېواد د برېښنايي کولو لپاره د اوږدمهاله پلان جوړول پيل کړ. د ۱۹۲۰ز کال ډسمبر کې نومي پلان د شورويانو د اتم ټول روسي کانګرس له لورې تصويب شو او يو کال وروسته د ورته نهم کانګرس له لورې هم تصويب شو. ياد پلان چې د برېښنايي صنعت د لومړيتوب پراختيا لپاره چمتو شوی و، د سيمو د پرمختګ په پلانونو پورې تړلی و. د پلان چې له ۱۰ څخه تر ۱۵ کالونو لپاره جوړ شوی و، د ۳۰ ولسواليو د برېښنايي ماشينونو ۲۰ د حرارتي برېښنا ماشينونه او ۱۰ د اوبو برېښنا ماشينونه د جوړښت لپاره د ۱،۷۵ ګيګا واټ ټوليز ظرفيت چمتو کړ. دې پروژې اته سترې اقتصادي سيمې شمالي، مرکزي صنعتي، سويلي، اولګا، يورال، لويديځه سايبريايي، قفقازي او ترکستان وپوښلې. په ورته وخت کې د هېواد د لېږد رالېږد يا ترانسپورت سيستم وده د اورګاډي د پخوانيو او نويو ليکو بيارغونه او د اولګا او ډون - تر منځ کانال بيارغونه تر سره شوې وه. د پروژې په شوروي اتحاد کې د صنعتي کولو بهير شونی کړ: د برېښنا توليد په ۱۹۳۲ز کال کې د ۱۹۱۳ز کال په پرتله يو ساعت کې له ۲ څخه تر ۱۳،۵ بيليون کېلو واټ پورې نږدې ۷ برابره زيات شو. د صنعتي کولو بڼې څېړونکي د صنعتي کولو لاندې بڼې په ګوته کوي: د پانګه اچونې څانګې يا سکتورونه د اصلي اړيکې په توګه غوره شوي وو: د فلزاتو راايستنه او کارول، انجنيري، صنعتي جوړښت؛ د بيې د پرې کونکي په کارونې سره له کرنې څخه صنعت ته د تمويلاتو لېږد؛ د صنعتي کولو لپاره د تمويل په متمرکز کولو کې د دولت ځانګړې ونډه؛ په دوه بڼو د مالکيت د يوازيني ډول سوسياليست رامنځته کول: دولتي او ګډ اشتراکي شرکت؛ د صنعتي کولو پلان جوړونه؛ د خصوصي پانګې نه شتون په ياده دوره کې اشتراکي تشبث قانوني و؛ پر خپلو سرچينو باندې تکيه کول په شته باندنيو او دننيو حالتونو کې د خصوصي پانګې راښکل جلبول ناشوني وو؛ خورا متمرکز